L-Antifona: Joseph Fili David ta' Mro Carlo Diacono tagħlaq 100 sena Din is-sena jaħbat għeluq il-mitt sena minn meta Mro Carlo Diacono (1876-1942) ikkompona fis-27 ta' Lulju tal-1919, l-Antifona: Joseph Fili David. Antifona melodjuża u armonjuża li tindaqq lejlet u nhar il-Festa ta' San Ġużepp, fil-knisja ta' Santa Marija ta' Ġest fir-Rabat tal-Imdina. Antifona li għandha l-kliem meħud mill- Evanġelju ta' San Mattew 1:16.18-21.24a. Meta dan l-Evanġelista jirrakonta l-ġrajja tal-ħolma li kellu San Ġużepp meta kien qed jaħsibha biex jibgħat lil martu Marija bil-moħbi tan-nies peress li wara li tgħarrset miegħu, qabel ma marru joqogħdu flimkien, saret omm bil-ħidma tal-Ispirtu s-Santu. Ġużeppi, bin David, xejn la tibża' tieħu għandek lil martek Marija, għax dak li tnissel fiha ġej mill-Ispirtu s-Santu. Il-qoxra tal-partitura oriġinali tal-Antifona ''Joseph Fili David' li kiteb Mro. Carlo Diacono fis-27 ta' Lulju 1919 (ħajr lil Mro. KUMMISSJONI FESTA ESTERNA SAN ĠUŻEPP — RABAT MDINA Din l-Antifona Mro Carlo Diacono. kien ikkomponija minħabba l-fatt li kien riesaq iż- żmien biex jiġi ċċelebrat għeluq il-50 Anniversarju mill-proklamazzjoni ta' San Ġużepp bħala Patrun tal-Knisja Universali. Anniversarju li kien ġiet iċ- ċelebrat kif jixraq b'pompa kbira fl-1920. Fil-fatt kienet ġiet esegwita għall-ewwel darba f'Marzu ta' dik l-istess sena f'waħda fiċ-ċelebrazzjonjiet li organizzat l-Arċikonfraternità ta' San Ġużepp fl- istess knisja ta' Santa Marija ta' Ġesii, biex jitfakkar dan l-anniversarju'. Bla dubju ta' xejn din hija waħda mill-isbaħ u mill-aqwa antifoni għall-vuċijiet u orkestra li qatt ikkompona Carlo Diacono u li ilha tindaqq għal dawn il-mitt sena fil-jiem tal-Festa ta' San Ġużepp fil-knisja msemmija. L-introduzzjoni tal-Mużika ta' Mro Carlo Diacono fil-Festa ta' San Ġużepp B'mod partikolari għal din il-Festa, l-ewwel ma' kkompona kien l-innu 7e Joseph Celebrent, li dan qabel kien jitkanta fl-Għasar qabel il-Magnificat. Dan kien ġie kompost minnhu fl-24 ta' Lulju 1918, u ġie esegwit sena wara lejlet il-Festa ta' San Ġużepp, nhar it-18 ta' Marzu 1919. Sentejn wara reġa' kkompona innu ieħor bl-istees isem: L-ewwel paġna tal-partitura oriġinali tal-Antifona (ħajr lil Mro Rav Sciberras) Te Joseph Celebrent, li sal-lum għadu jitkanta fil-bidu tal-Għasar ta' lejlet il- Festa. Dan kien ġie kompost minn Mro Diacono stess fl-14 ta' Marzu 1921, u ġie esegwit għall-ewwel darba erbat ijiem wara, jiġifieri lejlet il-Festa ta' dik l-istess sena. Ġara li għall-Festa ta' San Ġużepp tad-19 ta' Marzu 1921 kellu jidderieġi l-mużika lejlet u nhar il-Festa l-Mro Emmanuele Bartoli (1852-1932). Iżda minħabba li f'dawk il-ġranet kellu jkun Għawdex ma aċċettax li jidderieġi l-mużika minħabba li kien ta' skomdu kbir għalih u għalhekk kien informa lill-Uffiċjali tal- Arċikonfraternità ta' San Ġużepp biex jigi eżentat mid-direzzjoni mużikali fil-jiem imsemmija. Għalhekk il-Fratelli preżenti fil-Konsulta tat-13 ta' Frar 1921 ,aċċettaw ix-xewqa ta' Mro Emmanuele Bartoli biex għal dik is-sena ma jiddereġix il-mużika msemmija lejlet u nhar il-Festa. Fil-fatt naraw li kienu qabdu lis-Segretarju tal-Arċikonfraternità ta' dak iż-żmien, li kien ir-Rev. Dun Ġużepp Tonna biex jagħtih ir-risposta. Għalhekk fl-istess Konsulta kienu ġew proposti żewġ surmastrijiet oħra biex jidderieġu l-mużika lejlet u nhar il-Festa ta' San Ġużepp minflok is- Surmast Bartoli. Żewġ surmastrijiet popolari u mill-aqwa li kien hawn dak iż-żmien f'pajjiżna. Ir-Rettur tal- istess Arċikonfraternità ta' dak iż-żmien li kien il-Kanonku Dun Vinċenż Vella, ippropona li ssir votazzjoni kif fil-fatt sar fost il-Fratelli preżenti, bir- riżultat li Mro Carlo Diacono ġab 26 vot filwaqt li Mro Giuseppe Caruana ġab 4 voti u għalhekk għal dik is-sena l-mużika ġiet f'data f'idejn id-direzzjoni ta' Mro Carlo Diacono'. Is-sena ta' wara nsibu li fil-Konsulta li kienet saret fit-12 ta' Frar 1922, ir-Rev. Dun Ġużepp Azzopardi li kien jokkupa l-kariga ta' Prokuratur tal-Festa Interna, kien talab lill-Uffiċjali u lill- Fratelli preżenti lil min ser tiġi mogħtija d-direzzjoni mużikali lejlet u nhar il-Festa ta' San Ġużepp għal dik is-sena, fejn il-Fratelli preżenti riedu li din terġa' tiġi mogħtija lil Mro Carlo Diacono peress li s-sena ta' qabel kien issoddisfa lil kulħadd'. Fil-fatt minn dak iż-żmien 'il quddiem ta' kull sena l-mużika lejlet u nhar il-Festa beda jidderiġiha Mro Carlo Diacono. Filwaqt li dik tal-jiem tat-Tridu kienet tiġi diretta minn Mro Lorenzo Gatt (1856- 1926)'. Iżda nsibu wkoll li lejn nofs is-seklu 20, il- mużika ta' Mro Carlo Diacono kienet ukoll tindaqq fil-jiem tat-tridu tal-Festa ta' San Ġużepp, minn ibnu Kompożizzjoniet Mużikali oħra ta' Mro Carlo Diacono fil-jiem tal- Festa ta' San Ġużepp Mro Diacono kien ikkompona Antifona oħra ta' San Ġużepp li ġġib l-istess isem: Joseph Fili David, li oriġinalment kien ikkomponiha għall- Festa titulari tal-istess Qaddis, li ssir fil-knisja parrokkjali tal-Kalkara. Din bdiet ukoll tindaqq fil-jiem tat-tridu tal- Festa ta' San Ġużepp fir-Rabat, minn ibnu Mro Frankie Diacono meta beda jidderieġi l-mużika fil-jiem tal-Festa msemmija minflok missieru Carlo. Kompożizzjoni mużikali oħra ta' Mro Carlo Diacono li tindaqq fil-jiem tal-Festa ta' San Ġużepp fir-Rabat, huwa l-Innu Popolari Lil Ġużeppi ejjew Jaħħru. Dan l-innu ġie kompost minn Diacono stess għal din il-Festa fit-8 ta' Frar 1937, fejn kien indaqq għall-ewwel darba fil-Festa tas-sena ta' wara 1938. Dan l-innu huwa mużikat fuq il-kliem tal-Poeta Prof. Patri Anastasju Cuschieri O.Carm. Fost il-ħafna mużika li Mro Diacono kkompona għal din il-Festa, insibu l-innu tal-istrofi li kien jindaqq fil-jiem tat-Tridu Quicuque sanus Vivere. Innu ieħor Te Joseph Celebrent li għadu jindaqq fil-bidu tat-Tieni Għasar f'Jum is-Solennità ta' San Ġużepp filgħaxija. Insibu wkoll li kompona għadd ta' Salmi bħalma huwa s-salm Justus ut palma Florebit u l-famuż salm Beatus Vir, li għadhom jindaqqu sal-lum. Mro Carlo Diacono kien ukoll ikkompona l-mużika għall-Litanija ta' San Ġużepp, li din qatt ma' ġiet esegwita, iżda wara li nstabet riċentament, fuq inizjattiva tal-Arċikonfraternità ta' San Ġużepp, din ġiet esegwita għall-ewwel darba lejlet il-Festa ta' San Ġużepp, fit-18 ta' Marzu 2015, fit-tmien l-Għasar Solenni fil-knisja ta' Santa Marija ta' Ġesii. Wara li Mro Carlo Diacono ma baqax jidderieġi aktar il-mużika tiegħu fil-jiem tal-Festa ta' San Ġużepp, għal snin twal din baqgħet xorta waħda tindaqq taħt id-direzzjoni tat-tifel tiegħu Mro Frankie Diacono sal-1978. Wara waqfa ta' għaxar snin, fl-1989 reġgħet ġiet introdotta l-mużika ta' Diacono fl-lejlet u f'nhar il-Festa ta' San Ġużepp taħt id-direzzjoni tal-istess Mro Frankie Diacono. Fl-1994 il-mużika tal-Cappella Diacono bdiet tiġi esegwita fl-istess jiem ta' lejlet u nhar il-Festa ta' San Ġużepp, din id-darba taħt id-direzzjoni ta' Mro Mons. Dun Ġwann Galea u dan sakemm ir-riżenja minn Surmast tal-Cappella Diacono sas-sena 2015, fejn mis-sena ta' wara 2016 il-Mużika tal-Cappella Diacono fil-jiem tal-Festa ta' San Ġużepp bdiet tiġi diretta minn Mro Rav Sciberras, li attwalment huwa s-Surmast Direttur tal-Cappella Diacono (6). Noti u Referenzi: l Kif insibu fil-programm taċ-ċelebrazzjoinjiet li saru mill- Arċikonfraternità ta' San Ġużepp tar-Rabat tal-Imdina, bejn l-14 u l-20 ta' Marzu 1920, biex jitfakkar il-50 Anniversarju tal-Proklamazzjoni ta' San Ġużepp bħala Patrun tal-Knisja Universali. Dik is-sena Mro Carlo Diacono kien mexxa l-orkestra mużikali fil-knisja ta' Santa Marija ta' Ġest, nhar is-17 ta' Marzu kif ukoll nhar id-19 ta' Marzu, fejn kien mexxa l-orkestra fis-Secondi Vespri. 2 (A)rkivju (A)rċikonfraternità (Sjan (Ġjużepp — (R)abat, Ms: 'Libro Consulte F dal 19167, pp. 74,75. $ Casha Anthonv, ''Tifkira: Patri Anastasju Cuschieri O.Carm., Il-Poeta li kiteb il-versi tal-Innu lil S. Ġużepp', ktieb tal-Festa ta' San Ġużepp, Nru. 10, Marzu 1987, Stamperija Vexillina, Rabat-Malta, pp. 21-28. Dominic, 'Apprezzament: Is-Sur Joseph M. Micallef', ktieb tal-Festa ta' San Ġużepp, Marzu 1992, Stamperija Vexillina, Rabat-Malta, p. 26. Il-mużika oriġinali ta' dan l-innu tinsab ikkonservata fl-Arkivju tal-Arċikonfraternità ta' San Ġużepp, iffirmata minn Mro Carlo Diacono personalment u ġġib id-data tat-8 ta' Frar 1937. 6 Tagħrif riċerkat mill-awtur ta' dan l-artiklu. Nota tal-awtur: Jixraq li dan il-patrimonju mużikali ta' mużika sagra li jindaqq fil-jiem tal-festi fil-knejjes tagħna jibqa' jindaqq u jiġi apprezzat aktar. Għax dan huwa wirt imprezzabbli li ħallewna missirijietna biex bihom jagħtu aktar solennità u dinjità mistħoqqha liċ-ċelebrazzjonjiet liturġiċi li jiġu ċċelebrati fil- knejjes u jarrekkixxu l-festi reliġjużi tagħna. Tkun ħasra kbira li minħabba xi skuża bla bażi nibdew naqtgħu bi ftit ftit dan il-wirt mużikali mill-knejjes tagħna li jagħmel ġieħ u unur lill-patrimonju reliġjuż u kulturali ta' pajjiżna. — U lilSanċużepp. (ĦU